Public procurement notice: Contract Notice
Published: 2023-04-18
Buyer: Kalundborg Varmeforsyning A/S
Country: DK
Contract type: Services
Procedure: Negotiated procedure
CPV classification: 72000000
Submission deadline: 2023-05-15
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af kontrakt om design, udvikling og levering af samlet løsning til opbevaring, håndtering og integration af data
Den udbudte kontrakt omfatter design, udvikling og levering af samlet løsning til opbevaring, håndtering og integration af data. Løsningen er opdelt i tre delleverancer: en dataplatform, integrationsplatform og integrationsflader til Ordregivers eksisterende analyseplatform. Herudover omfatter kontrakten muligheden for efterfølgende tilkøb af vedligeholdelse, udvikling og uddannelse.
Kontrakten omfatter levering af en samlet løsning til opbevaring, håndtering og integration af varmemålerdata (Løsningen), opdelt i tre delleverancer; en dataplatform, en integrationsplatform, samt integrationssnitflader til Ordregivers eksisterende analyseplatform.
Idet Ordregiver ikke har lagt sig fast på en specifik arkitektur eller teknologi for Løsningen, er målet med udbuddet at udvælge en leverandør, som i samarbejde med Ordregiver, kan planlægge, designe og opsætte Løsningen i agilt projektforløb. Løsningen og tilbudsgiverens ydelser lægger derfor ikke fast, hvorfor Ordregiver har vurderet det mest hensigtsmæssigt, at den vindende tilbudsgiver afregnes efter medgået tid. Af samme årsag er kravsspecifikationen i bilag 2 udtryk for Ordregivers ønsker og behov til Løsningen, og indeholder ikke ufravigelige krav, eller mindstekrav. Det står derfor tilbudsgiver frit for at foreslå en løsningsarkitektur og teknologi, som bedst muligt opfylder Ordregivers ønsker (bilag 2).
Sideløbende med dette udbud, udbyder Ordregiver en kontrakt på levering af en måler- og hjemtagningsinfrastruktur til hjemtagning af varmedata. Det er disse data, som Løsningen under dette udbud skal kunne håndtere. Derfor er det vigtigt for Ordregiver, at dataplatformen (som er Delleverance 1) er leveret og idriftsat på det tidspunkt, hvor de første nye målere fra målerudbuddet er installeret. Ordregiver forventer, at dette vil være den 1. november 2023, hvorfor tilbudsgiver bedes levere en tidsplan for Overtagelse af dataplatformen (Delleverance 1) ud fra denne dato (bilag 1).
Det er et særligt vigtigt ønske for Ordregiver, at Ordregiver opnår det fulde ejerskab til Løsningen, ligesom Ordregiver også ønsker selv at drifte Løsningen via sin faste driftsleverandør. Kontrakten omfatter derfor ikke drift af Løsningen.
Efter levering og overtagelse af alle tre delleverancer, ønsker Ordregiver mulighed for at tilkøbe bistand til fx vedligeholdelse, videreudvikling eller yderligere uddannelse af Ordregivers personale.
Ordregiver har overvejet mulighederne for at opdele den udbudte kontrakt, men har fravalgt dette, da en opdeling forventes at medføre en række uhensigtsmæssige tekniske og juridiske snitflader med deraf følgende økonomiske risici og transaktionsomkostninger.
Ordregiver kan vælge at tildele kontrakten på baggrund af det indledende tilbud. Hvis ordregiver vælger at indlede forhandlinger, er Ordregiver indstillet på at forhandle om alle dele af udbudsmaterialet, idet disse forhandlinger dog ikke kan føre til ændring(er) af vilkår, som efter omstændighederne må betragtes som grundlæggende. Ordregiver forbeholder sig retten til at gennemføre flere forhandlingsrunder. Endvidere forbeholder Ordregiver sig retten til at forhandle skriftligt med tilbudsgiverne, dvs. uden afholdelse af forhandlingsmøder.
Hvis der modtages ansøgninger fra flere end 3 egnede virksomheder, vil Ordregiver udvælge de 3 virksomheder, der har de mest relevante referencer.
Ved vurdering af hvilke virksomheder, der har de mest relevante referencer vil Ordregiver lægge vægt på følgende:
Ved vurdering af, hvilke referencer der udgør de mest relevante, vil Ordregiver lægge vægt på følgende:
	I hvor høj grad, at referencerne er sammenlignelige med de udbudte ydelser, herunder særligt i forhold til 1) opbevaring, håndtering og integration af data, 2) om referencekunden selv ejede løsningen, 3) om løsningen var kundespecifik, og 4) om løsningen var modulerbar i forhold til skalérbarhed.
Ordregiver vil ved udvælgelsen lægge vægt på de oplysninger, som ansøgerne har afgivet i ESPD'et, se afsnit 2.3.3. De virksomhedens ansvar, at oplysningerne i ESPD'et indeholder oplysninger, der sætter Ordregiver i stand til at vurdere ovenstående udvælgelsesparametre.